
146 DR.30.09.13 

 
pembangunan pesat dan infrastruktur sedia ada tidak dapat menampung aliran air yang 
semakin bertambah. Masalah ini bertambah baik selepas projek menaik taraf sistem 
perparitan disiapkan.  

Akan tetapi, sistem takungan air dan perparitan tidak dibersihkan menurut jadual 
yang ditetapkan. Sampah sarap telah menghalang aliran air dan melimpah keluar ke jalan 
besar apabila hujan lebat. Kejadian banjir kilat yang terkini adalah pada 18 Ogos tahun ini. 
Hujan lebat bermula pada pukul 4 petang selepas sejam air di takungan air mengalir 
dengan laju tetapi longkang besar di persimpangan Taman Sri Kulai Baru II adalah 
tersumbat dan air mengalir dengan lambat menyebabkan berlakunya banjir kilat di jalan 
utama Batu 19 sehingga Batu 21.  

Air telah membanjiri kedai-kedai sepanjang Jalan Air Hitam. Lebih kurang 50 
premis perniagaan telah mengalami kerugian. Satu nyawa manusia juga terkorban semasa 
banjir kilat. Sudah beberapa tahun penduduk-penduduk di kawasan banjir mengadu kepada 
pihak JPS dan pihak MPKU tetapi aduan mereka jatuh kepada telinga pekat. Jabatan kami 
pun membuat aduan kepada JPS pada 9 Julai 2013 untuk memohon JPS bersihkan 
perparitan tetapi pihak berkenaan hanya mengambil tindakan apabila tragedi berlaku pada 
18 Ogos. JPS perlulah membersihkan perparitan di Batu 19 sehingga Batu 21 dan 
takungan air tersebut sekurang-kurangnya sekali setahun. JPS juga digesa untuk menaik 
tarafkan sistem perparitan yang tidak dapat menampung aliran air yang dibawa oleh 
pembangunan pesat di kawasan perumahan baru.  

Tambahan pula, kawasan takungan air telah dijadikan sebuah taman rekreasi 
sebelum ini. Akan tetapi, taman rekreasi ini tidak dibersihkan sehingga terabai. Rumput 
rampai tidak dipotong dan infrastruktur tidak dinaikkan taraf dan dijaga dengan baik. Oleh 
yang demikian, saya berharap kementerian boleh mengambil langkah-langkah yang lebih 
berkesan untuk mengatasi masalah banjir kilat yang sudah lama menyusahkan penduduk-
penduduk kawasan Parlimen Kulai. Kos untuk membersihkan kawasan takungan air agak 
tinggi tetapi ianya memang akan memudahkan mutu kehidupan penghuni-penghuni Kulai. 
Setakat ini, banyak tragedi telah berlaku di kawasan tersebut. Saya percaya dengan 
pembersihan sistem perparitan, kes-kes banjir kilat dan kemalangan juga akan 
dikurangkan. 

Timbalan Yang di-Pertua [Datuk Ronald Kiandee]: Ya, sila Yang Berhormat 

Menteri. 

 

9.49 mlm. 

Timbalan Menteri Sumber Asli dan Alam Sekitar [Dato’ Dr. James Dawos 
Mamit]: Tuan Yang di-Pertua, terima kasih kepada Yang Berhormat Kulai atas ucapan 

penangguhan itu tadi berhubung masalah banjir kilat di kawasan Batu 19 hingga Batu 21, 
Kulai, Johor. 

■2150 

Dengan gambaran yang sememangnya diperlukan oleh pihak kementerian. Untuk 
makluman Ahli Dewan yang mulia ini, banjir kilat yang berlaku di Batu 21 Jalan Johor Baru 
hingga Ayer Hitam adalah disebabkan oleh limpahan air daripada anak sungai Skudai yang 
terletak di Pekan Batu 21, Kulai Jaya. Pembangunan pesat yang berlaku di kawasan 
tadahan air sungai tersebut telah mengakibatkan penambahan air larian permukaan atau 
pun surface run-off, masuk ke dalam anak sungai tersebut. 

Keadaan topografi kawasan tersebut yang berada di kawasan tanah rendah 
memburukkan lagi keadaan limpahan banjir kilat apabila berlaku hujan lebat. Lokasi 
kejadian merupakan kawasan pengumpulan aliran air daripada saliran utama Taman Puteri 
Kulai, Taman Kota Kulai, Taman Sri Sentosa, Taman Sri Kulai dan Taman Kulai Utama. 
Anak sungai tersebut tidak lagi berupaya untuk menampung jumlah air yang masuk ke 
dalam sungai tersebut di sebabkan pengaliran air permukaan atau pun surface run-off, 
sudah lebih banyak dan lebih laju lagi. 



pembangunan pesat dan infrastruktur sedia ada tidak dapat menampung aliran air yang semakin bertambah. Masalah ini bertambah baik selepas projek menaik taraf sistem perparitan disiapkan. Akan tetapi, sistem takungan air dan perparitan tidak dibersihkan menurut jadual yang ditetapkan. Sampah sarap telah menghalang aliran air dan melimpah keluar ke jalan besar apabila hujan lebat. Kejadian banjir kilat yang terkini adalah pada 18 Ogos tahun ini. Hujan lebat bermula pada pukul 4 petang selepas sejam air di takungan air mengalir dengan laju tetapi longkang besar di persimpangan Taman Sri Kulai Baru II adalah tersumbat dan air mengalir dengan lambat menyebabkan berlakunya banjir kilat di jalan utama Batu 19 sehingga Batu 21. Air telah membanjiri kedai-kedai sepanjang Jalan Air Hitam. Lebih kurang 50 premis perniagaan telah mengalami kerugian. Satu nyawa manusia juga terkorban semasa banjir kilat. Sudah beberapa tahun penduduk-penduduk di kawasan banjir mengadu kepada pihak JPS dan pihak MPKU tetapi aduan mereka jatuh kepada telinga pekat. Jabatan kami pun membuat aduan kepada JPS pada 9 Julai 2013 untuk memohon JPS bersihkan perparitan tetapi pihak berkenaan hanya mengambil tindakan apabila tragedi berlaku pada 18 Ogos. JPS perlulah membersihkan perparitan di Batu 19 sehingga Batu 21 dan takungan air tersebut sekurang-kurangnya sekali setahun. JPS juga digesa untuk menaik tarafkan sistem perparitan yang tidak dapat menampung aliran air yang dibawa oleh pembangunan pesat di kawasan perumahan baru. Tambahan pula, kawasan takungan air telah dijadikan sebuah taman rekreasi sebelum ini. Akan tetapi, taman rekreasi ini tidak dibersihkan sehingga terabai. Rumput rampai tidak dipotong dan infrastruktur tidak dinaikkan taraf dan dijaga dengan baik. Oleh yang demikian, saya berharap kementerian boleh mengambil langkah-langkah yang lebih berkesan untuk mengatasi masalah banjir kilat yang sudah lama menyusahkan penduduk- penduduk kawasan Parlimen Kulai. Kos untuk membersihkan kawasan takungan air agak tinggi tetapi ianya memang akan memudahkan mutu kehidupan penghuni-penghuni Kulai. Setakat ini, banyak tragedi telah berlaku di kawasan tersebut. Saya percaya dengan pembersihan sistem perparitan, kes-kes banjir kilat dan kemalangan juga akan dikurangkan. Timbalan Yang di-Pertua [Datuk Ronald Kiandee]: Ya, sila Yang Berhormat Menteri. 9.49 mlm. Timbalan Menteri Sumber Asli dan Alam Sekitar [Dato' Dr. James Dawos Mamit]: Tuan Yang di-Pertua, terima kasih kepada Yang Berhormat Kulai atas ucapan penangguhan itu tadi berhubung masalah banjir kilat di kawasan Batu 19 hingga Batu 21, Kulai, Johor. #2150 Dengan gambaran yang sememangnya diperlukan oleh pihak kementerian. Untuk makluman Ahli Dewan yang mulia ini, banjir kilat yang berlaku di Batu 21 Jalan Johor Baru hingga Ayer Hitam adalah disebabkan oleh limpahan air daripada anak sungai Skudai yang terletak di Pekan Batu 21, Kulai Jaya. Pembangunan pesat yang berlaku di kawasan tadahan air sungai tersebut telah mengakibatkan penambahan air larian permukaan atau pun surface run-off, masuk ke dalam anak sungai tersebut. Keadaan topografi kawasan tersebut yang berada di kawasan tanah rendah memburukkan lagi keadaan limpahan banjir kilat apabila berlaku hujan lebat. Lokasi kejadian merupakan kawasan pengumpulan aliran air daripada saliran utama Taman Puteri Kulai, Taman Kota Kulai, Taman Sri Sentosa, Taman Sri Kulai dan Taman Kulai Utama. Anak sungai tersebut tidak lagi berupaya untuk menampung jumlah air yang masuk ke dalam sungai tersebut di sebabkan pengaliran air permukaan atau pun surface run-off, sudah lebih banyak dan lebih laju lagi.